Chucky
Chucky on "Child's Play" -elokuvatrilogiassa ja myöhemmin myös elokuvissa "Bride of Chucky", "Seed Of Chucky," "Curse of Chucky" ja "Cult of Chucky" esiintynyt fiktiivinen tappajanukke.
Chucky oli alun perin voodoo-rituaalimurhaaja "Charles Lee Ray", joka siirsi sielunsa nukkeen. Rayn lempinimi oli Chucky, ja tällä nimellä hän myös alkoi esiintyä nukeksi jouduttuaan. Jokaisessa elokuvassa hänen ääninäyttelijänsä on ollut Brad Dourif. Chucky muistetaan erityisesti lauseestaan ""Hi, I'm Chucky. Wanna play?"", jonka hän lausui useimmiten uhreilleen ennen heidän surmaamistaan. Chuckylla on myös taipumus kuolla jokaisen elokuvan lopussa, mutta aina seuraavassa elokuvassa hänet saadaan herätettyä henkiin voodoon avulla tai korjaamalla hänen kehonsa.
"Charles Lee Ray" oli tunnettu voodoo-rituaalimurhaaja, jota poliisit etsivät. Eräänä iltana poliisit saivat ajettua hänet umpikujaan lelukauppaan, missä häntä ammuttiin kuolettavasti. Ray oli sitä mieltä, ettei ole valmis vielä kuolemaan, ja etsi itselleen uuden ruumiin, johon siirtäisi sielunsa. Hetken tutkiskeltuaan ympärilleen hän löysi jokaisen lapsen himoitseman "Good Guy" -nuken, johon siirsi sielunsa. Voodoo-voimat saivat aikaseksi myrskyn, jolloin salama iskeytyi lelukaupan kattoikkunan läpi ja aiheutti valtavan räjähdyksen. Poliisit löysivät paikalta vain Rayn ruumiin, ja totesivat hänet kuolleeksi.
Jouduttuaan nuken sisään vangiksi Raylla ei tietenkään ollut aikomusta jäädä sinne ikuisiksi ajoiksi, vaikka alkujaan hyötyikin uudesta kehosta sen verran, että voisi kostaa hänen tappajilleen ja hänet pettäneelle rikostoverille, joka pakeni paikalta kuoliniltana jättäen Rayn poliisien armoille. Kun Ray saa yhdeltä poliisilta osuman olkapäähänsä, hän etsi käsiinsä vanhan ystävänsä, tohtori Johnin, joka opetti hänelle voodoo-taikoja. Ray ymmärtää, ettei hän olekaan nukkeen siirryttyään kuolematon vaan nuken keho alkaa hiljattain inhimillistyä sisältä päin, jolloin hän jäisi iäksi nukeksi. Ray tahtoo tietää vastauksen, kuinka päästä ulos nuken kehosta, mutta tohtori John kieltäytyy kertomasta, koska Johnin mielestä Ray on käyttänyt voodoota vain pahaan tarkoitukseen. Rayn kiduttaessa tätä Johnin näköisellä voodoo-nukella tohtori John kertoi viimein Raylle, että päästäkseen takaisin ihmiseksi hänen olisi siirrettävä sielunsa ihmiseen, jolle ensimmäisenä oli paljastanut olevansa hengissä. Kyseinen henkilö oli kuusivuotias "Andy Barclay", jolle hänen äitinsä oli ostanut syntymäpäivälahjaksi Good Guy -nuken. Tästä käynnistyy vuosien mittainen jahti, kun Ray alkaa tavoitella Andyn ruumista.
Vasta kauhuelokuvatrilogian päätyttyä uudet, hieman humoristisemmat versiot tappajanukke Chuckysta, "Bride of Chucky" ja "Seed of Chucky", toivat Raylle täysin uuden mahdollisuuden päästä pois nuken sisältä sen sijaan, että jahtaisi vuodesta toiseen viatonta Andy Barclayta.
Curse of Chuckyn lopputekstien jälkeisessä kohtauksessa Andy saa paketin jossa on Chucky. Andy ampuu Chuckya. Elokuvassa Cult of Chucky Andylla on tallella Chuckyn pää jota Andy kiduttaa. Kuitenkin on Kolme muuta Chuckya.
Child's Play 3 -elokuvan jälkeen, elokuvassa "Bride of Chucky", Chuckyn entinen tyttöystävä "Tiffany" etsi kirotun nuken herättääkseen tämän jälleen henkiin, jotta voisi mennä vihille unelmiensa miehen kanssa. Tiffany onnistui kuin onnistuikin herättämään henkiin Chuckyn, jolla olikin jo uusi keino päästä ihmiseksi. Chuckyn suunnitelmiin ei ikävä kyllä kuulunut ihmisvaimo, jonka vuoksi Tiffany sulki suutuksissaan Chuckyn lasten leikkikehään. Tiffany päätti jatkaa irvailuaan ja osti Chuckylle naispuolisen nuken morsiameksi. Päästyään vapaaksi nuken vihkisormuksen avulla, Chucky järjesti "onnettomuuden", jossa tyttöystävä Tiffanynkin sielu siirtyi nukkeen. Näin nukkepariskunta yhdessä lähti etsimään itselleen sopivia ihmisruumiita. Myöhemmin Tiffany onnistui siirtämään sielunsa Jennifer Tillyyn.
Elokuvan "Bride of Chucky" lopussa syntyi Tiffanyn ja Chuckyn esikoislapsi "Glen", jonka sukupuolesta ei kuitenkaan saatu selvää. Isä-Chucky olisi tahtonut pojan, mutta äiti-Tiffany tytön. Täten isä käyttikin hänestä nimeä Glen ja äiti nimeä "Glenda". Glen/Glenda itse tahtoi olla välillä poika ja välillä tyttö. Isänsä suureksi harmiksi Glen/Glenda osoittautui haluttomaksi tappaa ketään, vaikka Chucky näki lapsessaan paljon potenttiaalia siihen tarkoitukseen.
Varsinaisesti hän tuli mukaan elokuvasarjaan vasta elokuvassa "Seed Of Chucky", mutta hänen syntymänsä nähtiin jo elokuvassa "Bride of Chucky".
"Curse of Chucky" -elokuvassa Chucky postitetaan laatikossa pyörätuolissa olevan Nica Piercen ja hänen äitinsä Sarahin talolle, jossa Chucky tappaa Sarahin näyttääkseen sen itsemurhalta. Kun omaiset tulevat lohduttamaan Nicaa, Chucky alkaa tappaa heitä lukuun ottamatta Nican sisarentytärtä Alicea. Kun Nica kohtaa Chuckyn, Chucky paljastaa olevansa todellisuudessa vanha perhetuttu, joka tunsi 80-luvulla Sarahin ja Nican isän. Sinä yönä kun Charles Lee Ray joutui poliisien ampumaksi lelukaupassa, oli Sarah pettänyt Charlesin ja ilmiantanut hänet poliisille, jolloin Charles lähti pakenemaan häntä jahtaavia poliiseja. Chucky oli kaikkien näiden vuosien jälkeen päättänyt kostaa Sarahille ja koko hänen perheelleen. Myöhemmin Nica joutui vankimielisairaalaan koska häntä epäiltiin murhista. Elokuvassa Cult of Chucky, Yksi Chuckeista jolla on palaneet sormet, onnistui siirtämään sielunsa Nicaan. Täten Nica/Chucky sai kävelykyvyn.